স্যোশাল মিডিয়ায় কুরুচিকর পোস্ট! পুলিশের দ্বারস্থ রাজন্যা

কলকাতা: আরজি কর ইস্যুতে নাম জড়িয়ে স্যোশাল মিডিয়ায় কুরুচিকর পোস্ট করার অভিযোগ। তৃণমূল নেত্রীর অভিযোগ তাঁর ছবি ব্যবহার করে স্যোশাল মিডিয়ায় কুরুচিকর পোস্ট করা হয়। যাঁরা রাত দখলের নেমে ছিল তাদের রেপ থ্রেট দেওয়া হয়েছে। বৃহস্পতিবার রাতে লালবাজার ও সোনারপুর থানার দ্বারস্থ তৃণমূল নেত্রী রাজন্যা হালদার (Rajanya Haldar)। বারুইপুর পুলিশ জেলার অধীন সাইবার ক্রাইম থানায় এই ঘটনার তদন্ত হবে বলে জানিয়েছেন রাজন্যা।

আরজি করে কাণ্ডের প্রতিবাদে দোষীদের শাস্তি ও মহিলাদের নিরাপত্তা চেয়ে পথে নেমেছিলেন সাধাণ মানুষ থেকে সেলেবরা। গর্জে উঠেছে দোশবাসী। প্রতিবাদের আগুন দেশের সীমানা পেরিয়ে বিদেশের মাটিতেও ছড়িয়েছে। সোশাল মিডিয়া জুড়ে শুধুই এই একটা কথা ‘জাস্টিস ফর আরজি কর’। দোষীদের শাস্তির দাবি করছেন। শাসকদলকে নিশানা করছেন। সোশাল মিডিয়ায় ছড়াচ্ছে বহু মিম। সম্প্রতি এই ঘটনায় রাজন্যা হালদারকে নিয়েও মিম ছড়িয়েছে স্যোশাল মিডিয়ায়। বেশ কিছু আপত্তিকর কমেন্টও করা হয়েছে। এই বিরুদ্ধে পুলিশের দ্বারস্থ তৃণমূল নেত্রী।

আরও পড়ুন: বাইক হাঁকিয়ে ঘুরছে প্রমীলা বাহিনী, রাতের শহরে নিরাপত্তায় উইনার্স টিম

এই ঘটনায় যাঁর বিরুদ্ধে পোস্ট করার অভিযোগ, তিনি বামমনস্ক বলে দাবি রাজন্যার। তিনি একজন মহিলা বলেও দাবি করেছেন তিনি। তৃণমূল নেত্রীর দাবি, আরজি করের নারী নির্যাতন নিয়ে যাঁর সুবিচার চাইছেন, তাঁদের মধ্যেই কেউ আর এক নারীর প্রতি অশালীন মন্তব্য করছেন। রাজন্যা বলেন, আমি তৃণমূল করি এটা কী আমার অপরাধ? মুখ্যমন্ত্রী নিজেই দোষীদের ফাঁসির শাস্তি চেয়ে পথে নেমেছেন। তিনি আরও জানিয়েছেন, পুলিশ যেভাবে তৎপরতার সঙ্গে অভিযোগ নিয়েছে, তাতে পুলিশ প্রশাসনের বিরুদ্ধে কোনও অভিযোগ তোলা উচিত নয়।