দিশা-রাহুলের ঘরে এল লক্ষ্মী

মুম্বই: মা হলেন ‘বড়ে আচ্ছে লগতে হ্যায়’ সিরিয়ালের প্রিয়া ওরফে অভিনেত্রী দিশা পারমার। গায়ক রাহুল বৈদ্যর বাড়িতে এল লক্ষ্মী। বলিউড সূত্রের খবর, বুধবার রাতেই মুম্বইয়ের এক বেসরকারি হাসপাতালে কন্যা সন্তানের জন্ম দিয়েছেন দিশা।

এদিন ইনস্টাগ্রামে একটি পোস্ট শেয়ার করেছেন রাহুল। সেই পোস্টেই সুখবর জানালেন নতুন বাবা। মেয়ে হওয়ার খবর জানিয়ে রাহুল লেখেন, লক্ষ্মী এল আমার ঘরে। মেয়ে হয়েছে আমাদের। এছাড়াও তিনি আরও বলেন, মা এবং মেয়ে দু’জনেই ভাল আছে। সুস্থ আছে।

প্রসঙ্গত, দিশা এবং রাহুল তাঁদের প্রেম, বিয়ে থেকে মা-বাবা হওয়ার খবর কোনও কিছুই অনুরাগীদের থেকে আড়ালে রাখেননি। ধুমধাম করে বিয়ে করেছিলেন তাঁরা। ২০২১ সালের জুলাই মাসে ধুমধাম করে বিয়ে করেছিলেন ইন্ডিয়ান আইডল খ্যত গায়ক রাহুল বৈদ্য। বিয়ের দু-বছরের মাথায় দিশার অন্তঃসত্ত্বা হওয়ার সুখবর মিলেছিল। গত মে মাসে সোনোগ্রাফি রিপোর্ট শেয়ার রাহুল-দিশা জানিয়েছিলেন তাঁদের সন্তান আসছে।